અમદાવાદનાં સોલા વિસ્તાર સ્થિત સોલા સિવિલ હૉસ્પિટલ કેમ્પસમાં નવનિર્મિત ઓપીડી બ્લોકનું લોકાર્પણ થયું. આ પ્રસંગે ગુજરાત સરકારની જીએમઈઆરએસ મેડિકલ કૉલેજમાં પોસ્ટ ગ્રેજ્યુએશન માટે ૨૯ બેઠકો શરૂ કરાઈ છે. રાજ્યની મેડિકલ કૉલેજોમાં આવનાર બે વર્ષોમાં પાંચ હજાર બેઠકોની ક્ષમતા પ્રાપ્ત થાય અને રાજ્યનાં યુવાઓને સ્થાનિક સ્તરે ચિકિત્સા શિક્ષણ મળે તે માટે રાજ્ય સરકાર પ્રતિબદ્ધ હોવાનું મુખ્યમંત્રીશ્રી એ જણાવ્યું હતું. તાપી અને નર્મદા જેવા વનવાસી વિસ્તારો સહિત રાજ્યમાં નવી મેડિકલ કૉલેજો શરૂ કરવાની જાહેરાત કરતા તેઓએ કહ્યું હતું કે, રાજ્યનાં ગ્રામીણ વિસ્તારોમાં પણ સુપર સ્પેશિયાલિટી સારવાર મળી શકે, તે માટે નવી મેડિકલ પોલિસી અંતર્ગત છૂટ આપવામાં આવી છે.